وه‌ختى نووڕى توو وه‌ چاوم ڕه‌نگ و ڕوخسارم په‌ڕد
بى خه‌وه‌ر ، مه‌سم نیه‌زانم، ده‌م وه‌ ده‌م میواندم
هه‌ر له‌ سه‌ر تاكوو وه‌ پا، ئه‌عزاى گیانم مه‌سده‌
بوومه‌ نه‌زرد نازه‌نینم، تا ئه‌به‌د حه‌یراندم
قبله‌ى عاڵم ك كه‌عبه‌س، قبله‌ى من هه‌ر تونى
تاوه‌كه‌ى ته‌سبیح و سه‌جده‌، نافله‌ى شه‌وگاردم
وه‌ك سه‌نه‌م چاوان وه‌ده‌ر تاكوو بزانى كه‌ى تو تیه‌ید
من وه‌ قوربان قه‌دد، چاوه‌ڕى دیداردم
هه‌ر چماى سایه‌م له‌ شویند ، من وه‌خوه‌د دویره‌و نه‌خه‌ید
ئه‌ر قه‌بوولم كه‌ى سوواوه‌ ، چوینكه‌ من وه‌یلاندم
بیمه‌سه‌ ده‌وریش له‌ شارد فكر و زكرم هه‌ر تونید
ڕه‌حم بكه‌ كافر گوناحم عاشق چه‌و كاڵدم
جویر په‌پوو باڵه‌و گرم دایم له‌ بان ماڵه‌گه‌د
به‌سه‌ بى ڕحمى تو ئایه‌م یه‌ منم یه‌زداندم
به‌سه‌ بى ڕه‌حمى ئایه‌م یه‌ منم ڕه‌حماندم
